7 माह में 3 बार मंदिर में चोरी का प्रयास
सनावद | खरगोन रोड स्थित हनुमान मंदिर में शुक्रवार को बदमाशों ने चोरी की वारदात काे अंजाम दिया। घटना के बाद आरोपी फरार हो गया। रहवासियों ने बताया मंदिर में 7 महीने में 3 बार चोरी का प्रयास हुआ है लेकिन अब तक बदमाशों को नहीं पकड़ा। पुलिस ने प्रकरण दर्ज कर जांच शुरु कर दी है।
जांच अधिकारी एसआई मिकिता चौहान ने बताया कि शुक्रवार सुबह करीब 5 बजे मार्ग से गुजर रहे बसंत नाथ ने एक युवक को मंदिर की दान पेटी से रुपए चुराते हुए देखा। बसंत को मंदिर की ओर आता देख बदमाश रुपए फैंककर भाग गया। पेटी में करीब 1500 रुपए थे। फरियादी के बताए अनुसार भारत पिता राजू निवासी ईदगाह बेड़ी के खिलाफ प्रकरण दर्ज किया गया। आरोपी अभी फरार है। पुलिस ने प्रकरण दर्ज कर जांच शुरु कर दी है। मंदिर सड़क किनारे होने से चोरी की वारदात लगातार बढ़ रही है। सुबह-सुबह सड़क पर यातायात कम होने से आरोपी हर बार भाग निकलते हैं। रहवासियाें ने बदमाशों को पकड़ने की मांग की है।
पुरानी रंजिश में मारा दरांता, महिला घायल
सनावद | एक महिला को युवक ने पुरानी रंजिश के चलते दरांता मार दिया। इससे महिला घायल हो गई। प्रधान आरक्षक ब्रजकिशोर कश्यप ने बताया शुक्रवार सुबह करीब 10 बजे नदी पार निवासी मुन्ना पिता मोहन बैसवार (36) ने रामबाई पति बसंतीलाल (60) निवासी लौधी मोहल्ला को पीरानपीर रोड पर दरांता मार दिया। पुलिस ने आरोपी को गिरफ्तार कर लिया है।
hin_Deva hin_Deva hin_Deva awa_Deva hin_Deva